CELEX: 
Language: lv
Date: 2020-07-14 00:00:00
Title: KOMISIJAS DELEĢĒTĀ REGULA (ES) …/.. ar ko attiecībā uz konkrētu narkotisko vielu prekursoru iekļaušanu klasificēto vielu sarakstā groza Eiropas Parlamenta un Padomes Regulu (EK) Nr. 273/2004 un Padomes Regulu (EK) Nr. 111/2005

EIROPAS
                            KOMISIJA
                                                     Briselē, 14.7.2020.
                                                     C(2020) 4691 final
                        KOMISIJAS DELEĢĒTĀ REGULA (ES) …/..
                                         (14.7.2020),
     ar ko attiecībā uz konkrētu narkotisko vielu prekursoru iekļaušanu klasificēto vielu
   sarakstā groza Eiropas Parlamenta un Padomes Regulu (EK) Nr. 273/2004 un Padomes
                                  Regulu (EK) Nr. 111/2005
                                 (Dokuments attiecas uz EEZ)
LV                                                                                        LV
 ---pagebreak---                                          PASKAIDROJUMA RAKSTS
   1.        DELEĢĒTĀ AKTA KONTEKSTS
   Narkotisko vielu prekursori ir ķīmiskas vielas, ko var izmantot, lai nelikumīgi izgatavotu
   narkotiskās un psihotropās vielas. Eiropas Parlamenta un Padomes Regulā (EK) Nr. 273/2004
   noteikti pasākumi, ar ko uzrauga narkotisko vielu prekursoru tirdzniecību ES teritorijā,
   savukārt Padomes Regula (EK) Nr. 111/2005 reglamentē narkotisko vielu prekursoru
   tirdzniecību starp ES un trešām valstīm.
   Ar abām regulām kopā tiek īstenoti pasākumi, ko paredz 12. pants Apvienoto Nāciju
   Organizācijas 1988. gada 19. decembra Konvencijā pret narkotisko un psihotropo vielu
   nelegālu apriti1 (“ANO 1988. gada konvencija”).
   Lai stiprinātu narkotisko vielu prekursoru kontroles pasākumu efektivitāti, 2013. gada
   decembrī abās šajās regulās tika izdarīti grozījumi. Tika ieviests pilnvarojums pieņemt
   deleģētos aktus, ar kuriem klasificēto vielu sarakstam var pievienot jaunas vielas, tādējādi
   dodot iespēju ātri pielāgot regulas jaunākajām narkotisko vielu prekursoru novirzīšanas
   tendencēm. Izdarot grozījumus abās regulās, klasificēto vielu sarakstam pievienoja vēl citas
   vielas.
   Apvienoto Nāciju Organizācijas Narkotisko vielu komisija (NVK) lēmumos 62/10, 62/11 un
   62/12, kas pieņemti tās sešdesmit otrajā sesijā 2019. gada 19. martā, nolēma konvencijas I
   tabulā iekļaut trīs vielas – 3,4-MDP-2-P metilglicidātu2 (“PMK glicidāts”), 3,4-MDP-2-P
   metilglicīdskābi (“PMK glicīdskābe”) un alfa-fenilacetoacetamīdu (APAA). Turklāt NVK
   savā 2020. gada 4. marta sešdesmit trešajā sesijā pieņemtajā lēmumā 63/1 nolēma konvencijas
   I tabulā iekļaut metil-alfa-fenilacetoacetātu (MAPA). Tāpēc Eiropas Komisijai ir jāpieņem
   deleģētā regula, ar ko groza Regulu (EK) Nr. 273/2004 un Padomes Regulu (EK)
   Nr. 111/2005, lai iekļautu šīs četras vielas minēto regulu pielikumos. Iekļaujot šīs četras
   vielas klasificētu vielu sarakstos saskaņā ar Regulu (EK) Nr. 273/2004 un Regulu (EK) Nr.
   111/2005, būs iespējams pastiprināt šo vielu izmantošanas kontroli, lai novērstu to
   novirzīšanu nelegālai amfetamīnu un MDMA, ko parasti dēvē par ekstazī, izgatavošanai.
   Šo vielu iekļaušanu klasificēto vielu sarakstā saskaņā ar Regulu Nr. 273/2004 un
   Nr. 111/2005 pamato, tas, ka šīs četras vielas var bez grūtībām pārveidot tā, lai tās varētu
   izmantot amfetamīnu un MDMA ražošanai; no tā izriet ar amfetamīnu un MDMA lietošanu
   saistītas sociālās un sabiedrības veselības problēmas; vielām nav zināmi nekādi likumīgas
   izmantošanas veidi un papildu darba slogs kompetentajām iestādēm ir neliels.
   Līdzīgā veidā arī metil-2-metil-3-feniloksirān-2-karboksilāts (BMK metilglicidāts) un 2-
   metil-3-feniloksirān-2-karbonskābe (BMK glicīdskābe) bieži tiek izmantoti amfetamīnu
   nelikumīgā izgatavošanā, lai gan tie nav pievienoti ANO 1988. gada konvencijas tabulām. Šo
   vielu iekļaušanu klasificēto vielu sarakstā saskaņā ar Regulu Nr. 273/2004 un Nr. 111/2005,
   tādējādi pārsniedzot ANO 1988. gada konvencijā paredzētās saistības, pamato tas, ka šīs divas
   vielas var bez grūtībām pārveidot tā, lai tās varētu izmantot amfetamīnu ražošanai; no tā izriet
   ar amfetamīnu lietošanu saistītas sociālās un sabiedrības veselības problēmas; vielām nav
   nekādu likumīgas izmantošanas veidu un papildu darba slogs kompetentajām iestādēm ir
   neliels.
   Sarkanajam fosforam ir daudz likumīgas izmantošanas veidu, bet tas bieži vien tiek novirzīts
   no likumīgiem kanāliem un izmantots nelikumīgai metamfetamīna ražošanai ES. Katru gadu
   1
            OV L 326, 24.11.1990., 57. lpp.
   2
            Konsekvences labad šīs vielas regulu pielikumos tiks nosauktas saskaņā ar Starptautiskās Teorētiskās
            un lietišķās ķīmijas savienības (IUPAC) atzītajiem standartiem.
LV                                                         1                                                     LV
 ---pagebreak---    ES tiek apturēta ievērojama skaita nelikumīgu metamfetamīna laboratoriju darbība. Tiek lēsts,
   ka tikai vienā dalībvalstī vien nelikumīga ražošana sasniedz 10-12 tonnas gadā. Turklāt nesen
   iegūta informācija skaidri liecina, ka metamfetamīna nelikumīga izgatavošana skar arvien
   lielāku dalībvalstu skaitu.
   Metamfetamīns ir ļoti stipru atkarību izraisoša viela, kas dažos ES reģionos rada nopietnas
   sociālas un sabiedrības veselības problēmas. Ņemot to vērā, ir samērīgi un pamatoti sarkano
   fosforu iekļaut klasificēto vielu sarakstā saskaņā ar Regulu (EK) Nr. 273/2004 un Regulu
   (EK) Nr. 111/2005.
   Iespēja klasificēt Regulas (EK) Nr. 273/2004 un Regulas (EK) Nr. 111/2005 1. vai
   2. kategorijā
   Komisijai ir rīcības brīvība, vai četras vielas, kas ir iekļautas ANO 1998. gada konvencijas
   klasificēto vielu sarakstā, iekļaut regulās 1. vai 2. kategorijā. Klasificēšana regulu
   3. kategorijā nav piemērota, jo tā nozīmētu, ka saistības, kas izriet no ANO 1988. gada
   konvencijas, nevar izpildīt. Arī klasificēšana 4. kategorijā, kura ir tikai Padomes Regulā (EK)
   Nr. 111/2005, ir izslēgta, jo tajā var iekļaut tikai zāles un veterinārās zāles, kas satur
   klasificētās vielas.
   Vielas, kuras klasificētas 1. kategorijā, rada lielāku risku novirzīšanas gadījumā, un parasti tās
   pilnībā vai daļēji tiek iekļautas narkotiskās vielas vai psihotropās vielas molekulā (t. i., tūlītējs
   prekursors). Tāpēc abās regulās paredzēts šīm vielām piemērot pašus stingrākos kontroles un
   uzraudzības pasākumus.
   2. kategorijas vielas vai nu rada mazāku risku, vai arī narkotisko vielu nelikumīgai
   izgatavošanai tiek novirzīta proporcionāli tik maza daļa no šo vielu daudzumiem attiecībā pret
   to kopējiem daudzumiem, kas tiek likumīgi pārdoti un izmantoti Eiropas Savienībā, ka to
   klasificēšana 1. kategorijā varētu izraisīt nesamērīgu slogu; tādējādi attiecīgie kontroles un
   uzraudzības pasākumi ir nedaudz mazāk stingri.
   1. kategorijas vielas jāglabā paaugstinātas drošības telpās (piemēram, slēgtās telpās,
   videonovērotās telpās u. c.), un ikvienam uzņēmējam/komersantam, kas rīkojas ar šīm vielām,
   ir vajadzīga licence. Attiecībā uz 2. kategorijas vielām nav pienākuma tās glabāt paaugstinātas
   drošības telpās un uzņēmējiem/komersantiem nepieciešams tikai reģistrēties. Attiecībā uz
   ārējās tirdzniecības kontroli galvenā abu kategoriju atšķirība ir tāda, ka 1. kategorijas vielām
   nepieciešama importa un eksporta atļauja, savukārt 2. kategorijas vielām — tikai eksporta
   atļauja.
   Vielu likumīga izmantošana
   Pamatojoties uz informāciju, kas savākta ANO 1988. gada konvencijas klasifikācijas procesa
   gaitā, var secināt, ka PMK glicīdskābei, PMK glicidātam, APAA un MAPA nav likumīgas
   tirdzniecības un izmantošanas veidu. Izvērtēšanas laikā, kuras rezultātā tika izstrādāts
   pašreizējais priekšlikums iekļaut BMK metilglicidātu un BMK glicīdskābi Regulā (EK) Nr.
   273/2004 un Regulā (EK) Nr. 111/2005, atklājās, ka šīm vielām ES nav daudz likumīgas
   izmantošanas veidu.
   Tā kā šīs sešas vielas var viegli pārveidot tā, lai tās varētu izmantot amfetamīnu un MDMA
   ražošanai, ņemot vērā no tā izrietošās ar amfetamīnu lietošanu saistītas sociālās un sabiedrības
   veselības problēmas, un tā kā nerodas liels papildu darba slogs kompetentajām iestādēm un
   uzņēmējiem/komersantiem, tad to iekļaušana 1. kategorijā neradītu nesamērīgu slogu.
   No otras puses, sarkanajam fosforam ir daudz likumīgas izmantošanas veidu. Tādēļ, lai
   novērstu šīs vielas novirzīšanu no likumīgas izmantošanas uz nelikumīgu izmantošanu ES
   iekšējā tirdzniecībā, tiek ierosināts to iekļaut Regulas (EK) Nr. 273/2004 I pielikuma 2.A
LV                                                   2                                                   LV
 ---pagebreak---    kategorijā. Tiks piemērots maksimālais daudzums 0,1 kg apmērā, lai mazinātu regulā
   noteiktos pienākumus, ja attiecīgais daudzums nepārsniedz minēto robežvērtību viena gada
   laikā. Maksimālais daudzums tika noteikts, vienojoties ar dalībvalstu kompetentajām
   iestādēm.
   Lai gan pašlaik nav zināms, vai sarkanais fosfors arī tiek novirzīts no tirdzniecības starp ES
   un trešām valstīm, ir ļoti iespējams, ka, tiklīdz ES iekšējā tirdzniecība tiks uzraudzīta,
   nelegālo narkotiku izgatavotāji mēģinās iegūt šo vielu, novirzot to no tirdzniecības starp ES
   un trešām valstīm. Tāpēc sarkanais fosfors būtu jāpievieno arī Regulas (EK) Nr. 111/2005
   pielikumā 2. kategorijā. Tas arī nodrošina, ka saglabājas paralēlisms starp vielām, kas
   iekļautas Regulā (EK) Nr. 273/2004 un Regulā (EK) Nr. 111/2005, un tas atvieglo
   uzņēmējiem/komersantiem un kompetentajām iestādēm minēto regulu īstenošanu.
   Grozot abas regulas, ir lietderīgi arī atjaunināt dažādos pielikumos iekļauto vielu attiecīgos
   KN kodus.
   2.        PIRMS AKTA PIEŅEMŠANAS NOTIKUSĪ APSPRIEŠANĀS
   Saskaņā ar Eiropas Parlamenta, Padomes un Eiropas Komisijas kopīgās vienošanās par
   deleģētajiem aktiem 4. punktu, sagatavojot šo deleģēto aktu, notika atbilstīgas un pārredzamas
   apspriešanās, tostarp ekspertu līmenī. Deleģētā akta projekts 2020. gada 22. janvārī tika
   nosūtīts Eiropas Parlamentam. Ekspertu grupa narkotisko vielu prekursoru jautājumos ir
   detalizēti apspriedusi priekšlikumu 2018. gada 14. un 15. maija, 2018. gada 21. un 22.
   novembra, 2019. gada 27. un 28. maija un 2019. gada 28. un 29. novembra sanāksmēs.
   Turklāt 2019. gada 2. oktobrī grupai tika iesniegts deleģētā akta projekts un 2020. gada 22.
   janvārī – pārskatīts projekts.
   3.        DELEĢĒTĀ AKTA JURIDISKIE ASPEKTI
   Pamatojoties uz 15. pantu Eiropas Parlamenta un Padomes Regulā (EK) Nr. 273/2004, kas
   grozīta ar Regulu (ES) Nr. 1258/2013, un 30.a pantu Padomes Regulā (EK) Nr. 111/2005, kas
   grozīta ar Eiropas Parlamenta un Padomes Regulu (ES) Nr. 1259/2013, Komisija ir pilnvarota
   pieņemt deleģētos aktus, lai pielāgotu pielikumus jaunām narkotisko vielu prekursoru
   novirzīšanas tendencēm un ņemtu vērā grozījumus Apvienoto Nāciju Organizācijas
   konvencijas pielikuma tabulās.
   Kā minēts 1. nodaļā, attiecībā uz PMK glicīdskābi, PMK glicidātu, APAA un MAPA ir
   jāievēro grozījumi ANO 1988. gada konvencijas pielikuma tabulās. BMK metilglicidāts,
   BMK glicīdskābe un sarkanais fosfors ir vielas, ko bieži izmanto nelikumīgiem mērķiem un
   kas dalībvalstīm rada arvien lielākas problēmas. Tāpēc Regulas (EK) Nr. 273/2004 un
   Regulas (EK) Nr. 111/2005 pielikumi būtu jāpielāgo jaunajām novirzīšanas tendencēm
   saskaņā ar pilnvaru deleģēšanas noteikumiem Regulā (EK) Nr. 273/2004 un Regulā (EK) Nr.
   111/2005.
   Regulas 273/2004 un 111/2005 ir cieši saistītas. Ar abām regulām kopā tiek īstenoti
   pasākumi, ko paredz Apvienoto Nāciju Organizācijas 1988. gada 19. decembra Konvencijas
   pret narkotisko un psihotropo vielu nelegālu apriti 12. pants. Ar Komisijas Deleģēto regulu
   (ES) 2015/1011 un Komisijas Īstenošanas regulu (ES) 2015/1013 tika pieņemti vienoti
   Regulu 273/2004 un 111/2005 īstenošanas noteikumi.
   Ņemot vērā iepriekš minēto, ir pamatoti apvienot divus dažādus pilnvarojumus, kas balstīti uz
   dažādiem pamata tiesību aktiem, vienā deleģētajā aktā, jo starp attiecīgajiem pilnvarojumiem
   pastāv cieša būtiska saikne.
LV                                                3                                               LV
 ---pagebreak---                           KOMISIJAS DELEĢĒTĀ REGULA (ES) …/..
                                              (14.7.2020),
      ar ko attiecībā uz konkrētu narkotisko vielu prekursoru iekļaušanu klasificēto vielu
    sarakstā groza Eiropas Parlamenta un Padomes Regulu (EK) Nr. 273/2004 un Padomes
                                        Regulu (EK) Nr. 111/2005
                                       (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 11. februāra Regulu (EK)
   Nr. 273/2004 par narkotisko vielu prekursoriem1 un jo īpaši tās 15. pantu,
   ņemot vērā Padomes 2004. gada 22. decembra Regulu (EK) Nr. 111/2005, ar ko paredz
   noteikumus par uzraudzību attiecībā uz narkotisko vielu prekursoru tirdzniecību starp
   Savienību un trešām valstīm2, un jo īpaši tās 30.a pantu,
   tā kā:
   (1)    Gan Regulas (EK) Nr. 273/2004 I pielikumā, gan Regulas (EK) Nr. 111/2005
          pielikumā ir iekļauts saraksts ar klasificētām vielām, uz kurām attiecas vairāki
          saskaņoti kontroles un uzraudzības pasākumi, kas paredzēti minētajās regulās.
   (2)    Ar Apvienoto Nāciju Organizācijas Narkotisko vielu komisijas (NVK) Lēmumiem
          62/10, 62/11 un 62/12, kas pieņemti tās sešdesmit otrajā sesijā 2019. gada 19. martā,
          ANO 1988. gada 19. decembra Konvencijas pret narkotisko un psihotropo vielu
          nelegālu apriti3 (“ANO 1988. gada konvencija”) I tabulā ir iekļautas trīs vielas: metil-
          3-(1,3-benzodioksol-5-il)-2-metiloksirān-2-karboksilāts (PMK metilglicidāts), 3-(1,3-
          benzodioksol-5-il)-2-metiloksirān-2-karbonskābe (PMK glicīdskābe) un alfa-
          fenilacetoacetamīds (APAA). Turklāt NVK savā sešdesmit trešajā sesijā 2020. gada 4.
          martā pieņemtajā lēmumā 63/1 nolēma ANO 1988. gada konvencijas I tabulā iekļaut
          metil-alfa-fenilacetoacetātu (MAPA).
   (3)    Viens no Regulas (EK) Nr. 273/2004 un Regulas (EK) Nr. 111/2005 mērķiem ir
          īstenot ANO 1988. gada konvencijas 12. pantu Savienībā. Tādēļ PMK metilglicidāts,
          PMK glicīdskābe, APAA un MAPA būtu jāiekļauj Regulas (EK) Nr. 273/2004
          I pielikumā un Regulas (EK) Nr. 111/2005 pielikumā.
   (4)    Regulas (EK) Nr. 273/2004 I pielikumā un Regulas (EK) Nr. 111/2005 pielikumā
          uzskaitītās klasificētās vielas ir iedalītas kategorijās, kurām piemēro atšķirīgus
          pasākumus, lai panāktu proporcionālu līdzsvaru starp katras konkrētās vielas radīto
          apdraudējuma līmeni un likumīgajai tirdzniecībai radīto slogu. Stingrākie kontroles un
          uzraudzības pasākumi piemērojami 1. kategorijas vielām. Piemēram, 1. kategorijas
          vielas nepieciešams glabāt paaugstinātas drošības telpās un ikvienam
          uzņēmējam/komersantam, kas rīkojas ar šādām vielām, ir vajadzīga licence.
   1
          OV L 47, 18.2.2004., 1. lpp.
   2
          OV L 22, 26.1.2005., 1. lpp.
   3
          OV L 326, 24.11.1990., 57. lpp.
LV                                                  4                                              LV
 ---pagebreak---    (5)  PMK metilglicidāts un PMK glicīdskābe ir 3,4-metilēndioksimetamfetamīna (MDMA)
        tūlītēji prekursori, ko parasti dēvē par “ekstazī”. APAA un MAPA ir amfetamīnu tūlītēji
        prekursori. Citiem vārdiem sakot, minētās vielas var viegli pārveidot par MDMA vai
        amfetamīniem.
   (6)  Dažos Savienības reģionos MDMA un amfetamīnu nepareiza lietošana un ļaunprātīga
        izmantošana izraisa nopietnas sociālas un sabiedrības veselības problēmas. Turklāt
        organizētās noziedzības grupējumi Savienībā ražo milzīgu daudzumu MDMA un
        amfetamīnu. Liels MDMA un amfetamīnu daudzums tiek arī eksportēts uz trešām
        valstīm.
   (7)  Savienībā nav ziņu par PMK metilglicidāta, PMK glicīdskābes, APAA un MAPA
        likumīgu ražošanu, tirdzniecību vai izmantošanu. Tāpēc minēto vielu iekļaušana
        Regulas (EK) Nr. 273/2004 I pielikuma 1. kategorijā un Regulas (EK) Nr. 111/2005
        pielikumā neradītu papildu administratīvo slogu uzņēmējiem/komersantiem un
        kompetentajām iestādēm Savienībā.
   (8)  Ņemot vērā apdraudējumu, ko Savienības sabiedrībai un sabiedrības veselībai rada
        PMK metilglicidāts, PMK glicīdskābe, APAA un MAPA, un ņemot vērā to, ka šo vielu
        iekļaušana klasificēto vielu sarakstā neietekmēs to likumīgo tirdzniecību, ražošanu un
        izmantošanu Savienībā, šīs vielas būtu jāiekļauj Regulas (EK) Nr. 273/2004 I
        pielikuma 1. kategorijā un Regulas (EK) Nr. 111/2005 pielikumā.
   (9)  Metil-2-metil-3-feniloksirān-2-karboksilāts (BMK metilglicidāts) un 2-metil-3-
        feniloksirān-2-karbonskābe (BMK glicīdskābe) arī ir vielas, kas ir amfetamīnu tūlītēji
        prekursori un ko bieži izmanto amfetamīnu nelikumīgai izgatavošanai. Tādējādi
        minētās vielas būtu jāiekļauj Regulas (EK) Nr. 273/2004 I pielikumā un Regulas (EK)
        Nr. 111/2005 pielikumā.
   (10) BMK metilglicidāta un BMK glicīdskābes likumīgas ražošanas, tirdzniecības vai
        izmantošanas apjomi Savienībā nav nozīmīgi. Tāpēc minēto vielu iekļaušana Regulas
        (EK) Nr. 273/2004 I pielikuma 1. kategorijā un Regulas (EK) 111/2005 pielikumā
        neradītu būtisku papildu administratīvo slogu uzņēmējiem/komersantiem un
        kompetentajām iestādēm Savienībā.
   (11) Ņemot vērā apdraudējumu, ko Savienības sabiedrībai un sabiedrības veselībai rada
        BMK metilglicidāts un BMK glicīdskābe, un ņemot vērā to, ka to iekļaušanai
        klasificēto vielu sarakstā būs tikai nenozīmīga ietekme uz to likumīgo tirdzniecību,
        ražošanu un izmantošanu Savienībā, tās būtu jāiekļauj Regulas (EK) Nr. 273/2004 I
        pielikuma 1. kategorijā un Regulas (EK) Nr. 111/2005 pielikumā.
   (12) Sarkanais fosfors bieži vien tiek novirzīts no tirdzniecības iekšējā tirgū un Savienībā
        tiek izmantots metamfetamīna nelikumīgai izgatavošanai. To izmanto par katalizatoru,
        lai veiktu efedrīna vai pseidoefedrīna ķīmisko pārveidi par metamfetamīnu, kas jau ir
        iekļauts 1. kategorijā Regulas (EK) Nr. 273/2004 I pielikumā un Regulas (EK) Nr.
        111/2005 pielikumā. Tāpēc sarkanais fosfors būtu jāiekļauj Regulas (EK) Nr.
        273/2004 I pielikumā.
   (13) Metamfetamīns ir ļoti stipru atkarību izraisoša viela, kas dažos Savienības reģionos
        rada nopietnas sociālas un sabiedrības veselības problēmas.
   (14) Tomēr sarkanajam fosforam ir nozīmīgi un daudzveidīgi likumīgas izmantošanas
        veidi, piemēram, plastmasas liesmu slāpētāju ražošanai, pirotehnikai un abrazīvajām
        virsmām drošajiem sērkociņiem un lāpām.
LV                                                5                                             LV
 ---pagebreak---    (15)  Lai panāktu samērīgu līdzsvaru starp apdraudējumu, ko sarkanais fosfors rada
         Savienības sabiedrībai un sabiedrības veselībai, un slogu, ko rada likumīga
         tirdzniecība ar minēto vielu iekšējā tirgū, sarkanais fosfors būtu jāiekļauj Regulas
         (EK) Nr. 273/2004 I pielikuma 2.A kategorijā.
   (16)  Lai gan pašlaik nav zināms, vai sarkanais fosfors arī tiek novirzīts no tirdzniecības
         starp Savienību un trešām valstīm, ir ļoti iespējams, ka, tiklīdz šīs vielas tirdzniecība
         iekšējā tirgū tiks kontrolēta saistībā ar Regulu (EK) Nr. 273/2004, nelegālo narkotiku
         izgatavotāji mēģinās to iegūt, novirzot to no šādas tirdzniecības ārpus Savienības.
         Tādējādi sarkanais fosfors rada lielu novirzes risku tirdzniecībā starp Savienību un
         trešām valstīm, un tāpēc tas būtu jāiekļauj arī Regulas (EK) Nr. 111/2005 pielikumā 2.
         kategorijā. Tas arī nodrošina, ka saglabājas paralēlisms starp vielām, kas iekļautas
         Regulā (EK) Nr. 273/2004 un Regulā (EK) Nr. 111/2005, un tas atvieglo
         uzņēmējiem/komersantiem un kompetentajām iestādēm minēto regulu īstenošanu.
   (17)  Regulas (EK) Nr. 273/2004 II pielikumā ir noteiktas kvantitatīvie maksimālie
         daudzumi darījumiem, kas saistīti ar konkrētām vielām un veikti viena gada laikā.
         Minētā pielikuma mērķis, attiecinot tirdzniecības ierobežojumus tikai uz tiem
         daudzumiem, kas pārsniedz konkrētu maksimālo daudzumu, ir novērst nepamatotus
         šķēršļus šo vielu likumīgai tirdzniecībai gadījumos, kad ir iespējams samazināt vai
         novērst risku, ka tās tiks novirzītas uz nelikumīgiem kanāliem. Pamatojoties uz
         pieejamajiem pierādījumiem un apspriedēm ar dalībvalstu kompetentajām iestādēm,
         būtu jānosaka, ka sarkanā fosfora maksimālais daudzums ir 0,1 kg.
   (18)  Šajā sakarā ir lietderīgi arī atjaunināt kombinētās nomenklatūras kodus (KN kodus)
         Regulā (EK) Nr. 273/20014 un Regulā (EK) Nr. 111/2005, pamatojoties uz
         kombinētās nomenklatūras jaunāko redakciju, kas pieņemta ar Komisijas Īstenošanas
         regulu (ES) 2019/17764 un piemērojama no 2020. gada 1. janvāra, lai nodrošinātu
         klasificēto vielu pareizu klasifikāciju.
   (19)  Tā kā dalībvalstu kompetentās iestādes vielu alfa-fenilacetoacetonitrils parasti dēvē
         par APAAN, tad šis saīsinājums būtu jāiekļauj Regulas (EK) Nr. 273/2004 I pielikumā
         un Regulas (EK) Nr. 111/2005 pielikumā.
   (20)  Tāpēc būtu attiecīgi jāgroza Regula (EK) Nr. 273/2004 un Regula (EK) Nr. 111/2005.
   (21)  Ņemot vērā, ka Savienībā ir nozīmīgi sarkanā fosfora likumīgas ražošanas un
         pārdošanas apjomi, būtu jādod laiks uzņēmējiem/komersantiem un kompetentajām
         iestādēm pielāgoties ar šo regulu izdarītajiem jaunajiem ierobežojumiem attiecībā uz
         minēto vielu.
   (22)  Regula (EK) Nr. 273/2004 un Regula (EK) Nr. 111/2005 kopā īsteno konkrētus ANO
         1988. gada konvencijas noteikumus. Ņemot vērā ciešo būtisko saikni starp abām
         regulām, ir pamatoti pieņemt grozījumus ar vienu deleģēto aktu,
   IR PIEŅĒMUSI ŠO REGULU.
                                                1. pants
                                  Grozījumi Regulā (EK) Nr. 273/2004
   Regulas (EK) Nr. 273/2004 I un II pielikumu groza saskaņā ar šīs regulas I pielikumu.
   4
         Komisijas Īstenošanas regula (ES) 2019/1776 (2019. gada 9. oktobris), ar ko groza I pielikumu
         Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV
         L 280, 31.10.2019., 1. lpp.).
LV                                                  6                                                        LV
 ---pagebreak---                                                 2. pants
                                 Grozījumi Regulā (EK) Nr. 111/2005
   Regulas (EK) Nr. 111/2005 pielikumu groza saskaņā ar šīs regulas II pielikumu.
                                                3. pants
                                   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā
   Vēstnesī.
   Regulas I pielikuma 1. punkta b) apakšpunktu un 2. punktu un II pielikuma 2. punkta b)
   apakšpunktu piemēro no... [lūdzu, ierakstiet datumu, kas atbilst vienam mēnesim pēc šīs
   regulas spēkā stāšanās dienas].
   Šī regula uzliek saistības kopumā un ir tieši piemērojama visās dalībvalstīs.
   Briselē, 14.7.2020
                                                 Komisijas vārdā —
                                                 priekšsēdētāja
                                                 Ursula VON DER LEYEN
LV                                                  7                                           LV
 ---documentbreak---                             EIROPAS
                            KOMISIJA
                                                    Briselē, 14.7.2020.
                                                    C(2020) 4691 final
                                                    ANNEXES 1 to 2
                                        PIELIKUMI
                                        dokumentam
                        KOMISIJAS DELEĢĒTĀ REGULA (ES) …/..
     ar ko attiecībā uz konkrētu narkotisko vielu prekursoru iekļaušanu klasificēto vielu
   sarakstā groza Eiropas Parlamenta un Padomes Regulu (EK) Nr. 273/2004 un Padomes
                                  Regulu (EK) Nr. 111/2005
LV                                                                                        LV
 ---pagebreak---                                         I PIELIKUMS
Regulas (EK) Nr. 273/2004 I un II pielikumu groza šādi:
(1) regulas I pielikumu groza šādi:
    (a) tabulu “1. KATEGORIJA” groza šādi:
        i) ierakstu par alfa-fenilacetoacetonitrilu aizstāj ar šādu:
                                                      KN
                     Viela                     apzīmējums (ja         KN kods      CAS numurs
                                                 tas atšķiras)
“Alfa-fenilacetoacetonitrils (APAAN)                                 2926 40 00   4468-48-8”;
        ii) ierakstā par (1R,2S)-(-)-hlorefedrīnu KN kodu “2939 99 00” aizstāj ar kodu “2939
             79 90”;
        iii) ierakstā par (1S,2R)-(+)-hlorefedrīnu KN kodu “2939 99 00” aizstāj ar kodu
             “2939 79 90”;
        iv) ierakstā par (1S,2S)-(+)-hlorpseidoefedrīnu KN kodu “2939 99 00” aizstāj ar
             kodu “2939 79 90”;
        v) ierakstā par (1R,2R)-(-)-hlorpseidoefedrīnu KN kodu “2939 99 00” aizstāj ar kodu
             “2939 79 90”;
        vi) atbilstoši KN kodam attiecīgajā vietā secīgi iekļauj šādus ierakstus:
                                                      KN
                     Viela                     apzīmējums (ja         KN kods      CAS numurs
                                                 tas atšķiras)
“Metil-3-(1,3-benzodioksol-5-il)-2-
metiloksirān-2-karboksilāts (PMK                                     2932 99 00   13605-48-6
metilglicidāts)
3-(1,3-benzodioksol-5-il)-2-metiloksirān-
                                                                     2932 99 00   2167189-50-4
2-karbonskābe (PMK glicīdskābe)
Alfa-fenilacetoacetamīds (APAA)                                      2924 29 70   4433-77-6
Metil-2-metil-3-feniloksirān-2-
karboksilāts                                                         2918 99 90   80532-66-7
(BMK metilglicidāts)
2-metil-3-feniloksirān-2-karbonskābe
                                                                     2918 99 90   25547-51-7
 (BMK glicīdskābe)
                                                1
 ---pagebreak--- Metil-alfa-fenilacetoacetāts (MAPA)                             2918 30 00  16648-44-5”;
    (b) tabulā “2.A APAKŠKATEGORIJA” atbilstoši KN kodam attiecīgajā vietā secīgi
        iekļauj šādu ierakstu:
                                                     KN
                    Viela                     apzīmējums (ja     KN kods     CAS numurs
                                                tas atšķiras)
“Sarkanais fosfors                                              2804 70 00  7723-14-0”;
    (c) ierakstā par antranilskābi tabulā “2.B APAKŠKATEGORIJA ” KN kodu “2922 43
        00” aizstāj ar kodu “ex2922 43 00”;
    (d) ierakstā par sērskābi tabulā “3. KATEGORIJA” KN kodu “2807 00 10” aizstāj ar
        kodu “2807 00 00”;
(2) regulas II pielikuma tabulā pievieno šādu ierakstu:
                    Viela                                 Maksimālais daudzums
“Sarkanais fosfors                            0,1 kg”.
                                               2
 ---pagebreak---                                          II PIELIKUMS
Regulas (EK) Nr. 111/2005 pielikumu groza šādi:
    (1) tabulu “1. kategorija” groza šādi:
        (a) ierakstu par alfa-fenilacetoacetonitrilu aizstāj ar šādu:
                                                KN nosaukums
                    Viela                                              KN kods      CAS Nr.
                                                   (ja atšķiras)
“alfa-fenilacetoacetonitrils (APAAN)                                  2926 40 00  4468-48-8”;
        (b) ierakstā par (1R,2S)-(-)-hlorefedrīnu KN kodu “2939 99 00” aizstāj ar kodu “2939
            79 90”;
        (c) ierakstā par (1S,2R)-(+)-hlorefedrīnu KN kodu “2939 99 00” aizstāj ar kodu
            “2939 79 90”;
        (d) ierakstā par (1S,2S)-(+)-hlorpseidoefedrīnu KN kodu “2939 99 00” aizstāj ar kodu
            “2939 79 90”;
        (e) ierakstā par (1R,2R)-(-)-hlorpseidoefedrīnu KN kodu “2939 99 00” aizstāj ar kodu
            “2939 79 90”;
        (f) atbilstoši KN kodam attiecīgajā vietā secīgi iekļauj šādus ierakstus:
                                                KN nosaukums
                    Viela                                              KN kods      CAS Nr.
                                                   (ja atšķiras)
“metil-3-(1,3-benzodioksol-5-il)-2-                                   2932 99 00  13605-48-6
metiloksirān-2-karboksilāts (PMK
metilglicidāts)
3-(1,3-benzodioksol-5-il)-2-metiloksirān-                             2932 99 00  2167189-50-4
2-karbonskābe (PMK glicīdskābe)
alfa-fenilacetoacetamīds (APAA)                                       2924 29 70  4433-77-6
metil-2-metil-3-feniloksirān-2-karboksilāts                           2918 99 90  80532-66-7
(BMK metilglicidāts)
2-metil-3-feniloksirān-2-karbonskābe                                  2918 99 90  25547-51-7
 (BMK glicīdskābe)
metil-alfa-fenilacetoacetāts (MAPA)                                   2918 30 00  16648-44-5”;
(2) tabulu “2. kategorija” groza šādi:
    (a) ierakstā par antranilskābi KN kodu “2922 43 00” aizstāj ar kodu “ex2922 43 00”;
                                                 3
 ---pagebreak---     (b) atbilstoši KN kodam attiecīgajā vietā secīgi iekļauj šādu ierakstu:
                                               KN nosaukums
                    Viela                                            KN kods      CAS Nr.
                                                  (ja atšķiras)
“sarkanais fosfors                                                 2804 70 00  7723-14-0”;
(3) ierakstā par sērskābi tabulā “3. kategorija” KN kodu “2807 00 10” aizstāj ar kodu “2807
    00 00”;
(4) tabulu “4. kategorija” groza šādi:
    (a) ierakstā par zālēm un veterinārajām zālēm, kas satur efedrīnu vai tā sāļus, KN kodu
        “3003 40 20” aizstāj ar kodu “3003 41 00” un KN kodu “3004 40 20” aizstāj ar kodu
        “3004 41 00”;
    (b) ierakstā par zālēm un veterinārajām zālēm, kas satur pseidoefedrīnu vai tā sāļus, KN
        kodu “3003 40 30” aizstāj ar kodu “3003 42 00” un KN kodu “3004 40 30” aizstāj ar
        kodu “3004 42 00”.
                                                4